ალექს როდრიგო დიას და კოსტა
ალექს როდრიგო დიას და კოსტა (პორტ. Alex Rodrigo Dias da Costa; დ. 17 ივნისი, 1982; ნიტეროი, ბრაზილია), ცნობილი, როგორც ალექსი — ბრაზილიელი ფეხბურთელი, თამაშობდა ცენტრალური მცველის პოზიციაზე. გამოირჩეოდა გოლების გატანის უნარით, ძლიერი დარტყმით და ფიზიკური სიძლიერით. 2004 წელს იყიდა პრემიერ ლიგის კლუბმა ლონდონის „ჩელსიმ“. შემდეგ განათხოვრებულ იქნა ნიდერლანდების კლუბ „პსვ-ში“, სადაც ერედივიზია სამჯერ მოიგო კლუბთან ერთად. ნიდერლანდებში გატარებული სამი წარმატებული სეზონის შემდეგ ის დაბრუნდა „ჩელსიში“ 2007 წელს.